cyanic-selkie/wikianc huggingface dataset:
Нурия Мера-Бенида
Ангилал:Алжирын 400 метрийн гүйгч Ангилал:Алжирын 800 метрийн гүйгч Ангилал:Алжирын 1500 метрийн гүйгч Ангилал:Алжирын 3000 метрийн гүйгч Ангилал:1500 метрийн гүйлтийн олимпын аварга Ангилал:1500 метрийн гүйлтийн африкийн аварга Ангилал:Алжирын олимпын аварга Ангилал:2000 оны зуны олимпод оролцогч Ангилал:2004 оны зуны олимпод оролцогч Ангилал:Алжирын олимпын оролцогч Ангилал:Алжираас африкийн наадамд оролцогч Ангилал:Алжирчууд Ангилал:1970 онд төрсөн
Тимофей Мозгов
Тимофей Павлович Мозгов, 1986 оны долоодугаар сарын 16, Ленинград) — Оросын мэргэжлийн сагсан бөмбөгчин, НБА-гийн «Кливленд Кавальерс» багийн төвийн тоглогч юм.
2014/2015 оны НБА-гийн финалын тоглолтонд Кливленд Кавальерс багатайгаа тоголсон богоод иим хуу Оросын ахный НБА-гийн финалд тоголсон тамирчин болжээ.
Бага нас
Тимофей Мозгов ЗСБНХУ-ийн Ленинград хотод терсен. Айлын дорводохоор хуухэд байсан бегеед хамгийн ондор н байжээ. Тимофейгийн аав мэргэжлийн гандболчин байж. Бага ангиасаа эхлээд Тимофей сагсан бомбогийн секцинд явж эхэлсэн. Анхный Тимофейгийн дасгалжуулагч бол Геннадий Панютин гэдэг хун байсан.
Туунийг 10 настай байхад гэр бул н нуугээд Энем гэдэг тосгонд иржээ. Тимофей сагсанд бомбогоор энэ тосгонд ургэжлуулэн хичээлэлж байсан богоод 16 настайдаа Санкт-Петебургруу буцаж ирээд "Ленво" гэдэг залуучуудийн багт тоглож эхэлсэн.
НБА
Мозгов 2010 онд НБА-гийн Нью-Йорк Никс багт 9.7 сая долларын гурван жилийн гэрээгээр элссэн юм.
Денвер Наггетс багт 2011 оны хоёрдугаар сарын 22-нд Никсийн болзолт хүсэлтийн дагуу шилжсэн. 2013 оны долоодугаар сарын 27-нд багтайгаа гэрээгээ сунгасан.
2014 оны дөрөвдүгээр сарын 10-нд 100-99 харьцаагаар Голден Стэйт Уорриорз багийг хожсон тоглолтонд Мозгов оноо авалт болон бөмбөг авалтын дээд оноо 93үзүүлэлтээ 23 оноо, 29 бөмбөг авалтаар тогтоожээ.
Мозговыг «Оклахома», «Мемфис» зэрэг дөрвөн багийн хэлэлцээрээр 2015 оны нэгдүгээр сарын 7-нд 2015 оны драфтын II тойргийн эрхийн хамт «Кливленд Кавальерс» багт шилжүүлжээ.
Гадны холбоос
Ангилал:1986 онд төрсөн Ангилал:Оросын сагсан бөмбөгчин Ангилал:Оросын шигшээн сагсан бөмбөгчин Ангилал:НБА-гийн тоглогч Ангилал:2012 оны зуны олимпод оролцогч Ангилал:Оросын олимпын хүрэл медальтан Ангилал:Оросын олимпын оролцогч Ангилал:Нью-Йорк Никс багийн тоглогч Ангилал:Кливленд Кавальерс багийн тоглогч Ангилал:Сагсан бөмбөгийн төвийн тоглогч Ангилал:Оросууд
Киргиз (салаа утга)
Киргиз, киргиз, кыргыз гэсэн гурван үг дараах зүйлст хамаатай:
Ноолуур
thumb|Ноолууран ороолт
Ноолуур нь зарим амьтны зөөлөн унгарил үс юм. Гол төлөв энэ үгийг ямааны үсийг нэрлэхэд хэрэглэдэг.
Онцлог
Ноолуур нь нарийн ширхэгтэй, нягт ихтэй боловч хөнгөн, дулаан алдадгүй чанартай, дээд зэрэглэлийн бүтээгдэхүүн юм.
Импульс өргөний модуляц
Импульсийн Өргөний Модуляци нь электрон төхөөрөмжүүдийг удирдахад хэрэглэгддэг. Импульсийн өргөнөө duty ээр удирддаг бөгөөд энэ нь D=t/T гэж тодорхойлогдоно.
Ангилал:Electronics terms
Ноолуур
Онцлог
Ноолуурын чанарыг түүний нарийн чанар, цагаан өнгө, уртаар нь шинжинэ. Нарийн байх тусмаа зөөлөн болдог. Цагаан ноолуур нь цайруулах шаардлагагүй тул бага гэмтдэгээс гадна, өнгө сайн ордог байна.
Үйлдвэрлэл
Ноолуурын ямаа нь эрс тэс уур амьсгалтай нутагт амьдардаг тул бүдүүн ширхэгтэй ноосоор бүрхэгдсэн байх бөгөөд түүний дотор талаар зөөлөн, нарийн үс байдаг. Хавар болж дулаарах үед тэрхүү үсийг тусгай самаар самнаж авдаг нь ноолуур юм. Нэг ямаанаас 150-300 грамм л ноолуур гардаг байна. Мөн эрлийз үүлдрийн ямаанаас 1 кг хүртэл ноолуур гарах нь бий. Иймээс ноолуурын үйлдвэрлэл хязгаарлагдмал, өртөг өндөртэй тул үнэтэй бүтээгдэхүүн болно.
Ноолуурын ямаа нь Монгол Улс, Бүгд Найрамдах Хятад Ард Улсын баруун хойд хэсэг, Дундад Ази, Балбын Гималай орчмын бүс, Ираны уулархаг нутгаар тархсан байдаг.
Боловсруулаагүй ноолуурын үйлдвэрлэлээр дэлхийд Монгол улс тэргүүлдэг бөгөөд жилийн үйлдвэрлэлийн хэмжээ нь 15 мянга орчим тонн гэж үздэг. Дараа нь Хятад 10.000 гаруй тонн, түүнчлэн Энэтхэг, Пакистан, Иран, Афганистан, Турк, Дундад Азийн орнууд орно. Дэлхийн хэмжээнд ноолуурын үйлдвэрлэлийн нийт хэмжээ нь 25,000 тонн байдаг.
Боловсруулаагүй ноолуураас тослог, хаг хог, технологт тохирохгүй хялгас зэргийг ялгаснаар ноолууран бүтээгдэхүүн хийхэд бэлэн болно. Боловсруулсан ноолуурын нийт үйлдвэрлэлийн хэмжээ 15,000 тонн болно.
Хэрэглээ
Ноолуурыг будаж, ноолууран утас болгосны дараа цамц, ороолт, малгай, бээлий, оймс, цув, хантааз, дотуур хувцас, унтлагын хувцас, алчуур, хөнжил зэргийг хийнэ. Хонины ноос, нийлэг утас зэрэгтэй хольж ашиглах тохиолдол бий.
Монголын ноос ноолуурын үйлдвэрлэгчид
Говь
Гоёл кашмер
Эвсэг кашмер
[Https://munguncashmere.mn/ Мөнгөн кашмер]
Цахим холбоос
Ангилал:Амьтны үсэн бүтээгдэхүүн Ангилал:Ноос Ангилал:Малын түүхий эд Ангилал:Амьтны хялгас
Мансур Исаев
Мансу́р Иса́ев (Мансур Мустафаевич Исаев; 1986 онд төрсөн) — Оросын жүдочин.
Намтар
Мансур 1986 онд Зөвлөлт Оросын Дагестаны Кизилюрт хотод төрсөн. Эцэг нь авар, эх нь кумык ястан. Мансур 8 настайгаасаа жүдогоор хичээллэсэн. Анхны багш нь Жабраил Магомедов, удаах багш нь Александр Миллер байсан.
Ангилал:Оросын жүдоч Ангилал:Жүдогийн олимпын аварга Ангилал:Оросын олимпын аварга Ангилал:2012 оны зуны олимпод оролцогч Ангилал:Оросын олимпын оролцогч Ангилал:Оросууд Ангилал:1986 онд төрсөн
Наньнин
Наньнин (хятадаар 南宁市 [Nánníng shi], жуангаар Namzningz - Намнин; англи латинаар Nanning) гэж захиргааны хувьд Хятад улсын Гуанши – Жуангийн ӨЗО-д 22,189 км² газрыг харъяалсан 6,661,600 хүнтэй аймгийн энтэй хот, энгийнээр ойлговол түүн доторх 2,875,220 хүнтэй хот юм.
Цахим холбоос
Ангилал:Гуаншийн суурин Ангилал:Хятадын дүүрэггүй хот Ангилал:Жуан  Ангилал:Саятан хот Ангилал:Хятадын засаг захиргааны нэгжийн төв суурин Ангилал:Хятадын их сургуулийн хот
Нарагийн Үндэсний Музей
Түүх
Нарагийн Үндэсний Музей нь анх 1889 онд Эзэн хааны Нарагийн Эзэн Хааны Музей нэртэйгээр байгуулагдаж, 1895 онд анхны үзэсгэлэнгээ гаргажээ. Хагас засгийн газрын удирдлагын Нара үзэсгэлэнгийн компанийг Нарагийн захирагч Фүжии Чихиро 1874 онд байгуулсан. Энэ музей нь Нарагийн Эзэн Хааны Ордны Музей гэгдэж байгаад 1952 оноос одоогийнхоо нэрээр нэрлэгдэх болжээ.
Он цагийн хэлхээс
Музейн хөгжил дэвшил нь дараах үйл явдлуудаар :
Ангарагийн роботууд
АНУ-ын Тийрэлтэт Хөдөлгүүрийн Лабраториос 1997 онд Со Жорнер роботыг илгээж 1 сар гаруй судлагаа хийж чадсан бол, 2003 оноос ажилласан Спирит ба Оппортюнити роботууд нь анхандаа 3 сарын ажиллах төлөввлөгөөтэй байсан боловч 2018 он хүртэл ажиллаж, харь гариг дээр хамгийн удаан ажилласан дээд амжилтыг тогтоосон роботууд болсон, "Сониуч" робот нь 2011 оны 11 сараас эхлэн ажиллаж байгаа цул цөмийн цахилгаан зайгаар ажилладаг робот юм.
2014 оны 1 сарын 14-нд НАСА-ын мэдэгдсэнээр Спирит ба Оппортюнити роботууд нь өмнөх ус хайх ба эрдэс шинжилэх зориулалт нь өөрчилөгдөж Ангарагт эртний амьдралын үлдэгдлийг илрүүлэх, биосферийн шинжилгээ, химотрофик микро организм, эртний усны үлдэгдэл шинжлэх ажиллагаанд шилжсэнийг мэдэгдлээ.
center|thumb|800px|Спирит роботын авсан Ангарагийн дэлгэмэл зураг 2005-11-23
Оппортюнити роботын галерей
Ангилал:Ангарагийн зонд
Панчево
Панчево (Pančevo) — Серби улсын өөртөө засах Воеводина орны Өмнөд Банат тойрогт оршдог хот.
2011 онд 76,203 хүн оршин байсан. Олонх буюу 79 хувийг серби үндэстэн бүрдүүлдэг.
Лавлах бичиг
Ангилал:Сербийн хот Ангилал:Өмнөд Банат тойргийн суурин Ангилал:Панчево општина Ангилал:Дунай мөрний суурин
Ёл
Ёл, мөн Ооч ёл гэгддэг, Gypaetus barbatus, нь Харцагынхан овгийн шувуу бөгөөд  Gypaetus төрлийн ганц төлөөлөгч юм. Тэд Европын өмнөд хэсэг, Африк, Ази, Энэтхэг, Төвөд, Монголд өндөр уулархаг газар суурин нутаглана. Альпийн нуруунд аваачиж суурьшуулсан боловч ховор хэвээр байна.
Тэд голдуу улай сэгээр хооллох ба ясны чөмөг гол идэш нь болдог. Өндрөөс яст мэлхий болон томхон ясыг унагаж бяцлаад иддэг.
Гадаад төрх
Биеийн урт 95-125 см, далавчаа дэлгэхэд 3 м орчим том махчин шувуу юм. Биеийн жин 4.5-7.5 кг.
Нас бие гүйцсэн нь бор шаргал толгой, биетэй, хар ооч сахалтай. Далавч, сүүлний өд нь саарал өнгөтэй. Залуу ёл бүх бие нь барандуу зүстэй байх ба 5 жил болж байж бүрэн нас бие гүйцнэ. Ёл шувуу тэжээвэр нь 40 гаруй жил насладаг байна.
Үржил
12-2 сарын дунд хүртэл үржлийн улирал бөгөөд 1-2 өндөг гаргадаг. 53-58 хоноод ангаахай гарч, үүрэндээ 106-130 хоног өсөж бойжно.
Цахим холбоос
Ангилал:Харцгайнхан Ангилал:Махчин шувууд Ангилал:Монгол орны шувууд
Анхель Ранхель
Анхель Ранхель Сарагоса (Àngel Rangel Zaragoza; 1982 оны аравдугаар сарын 28, Сан-Карлос) — Испанийн хөлбөмбөгчин, Уэльсийн «Суонси Сити» багийн хамгаалагч.
«Суонси Сити» Роберто Мартинезийн удирдлаган дор байхдаа түүнийг 2007 оны зун элсүүлсэн байдаг. 2011 оны арваннэгдүгээр сард Премьер лигийн шилдэг хамгаалагчийн сунгаанд 25 тоглолтонд үнэмлэхүй тоглосон амжилтаараа тэргүүн эгнээнд жагсав. Улмаар 2012 оны наймдугаар сарын 25-нд Премьер лигийн дебют гоолоо «Вест Хэмийн» эсрэг (3:0) оруулжээ. 2013 оны гуравдугаар сарын 8-нд гэрээгээ 3 жилээр сунгав.
Гадны холбоос
Ангилал:Испанийн хөлбөмбөгчин Ангилал:Хөлбөмбөгийн хамгаалагч Ангилал:Тортоса багийн тоглогч Ангилал:Ройс багийн тоглогч Ангилал:Жирона багийн тоглогч Ангилал:Сант-Андреу багийн тоглогч Ангилал:Террасса багийн тоглогч Ангилал:Суонси Сити багийн тоглогч Ангилал:Испаничууд Ангилал:1982 онд төрсөн
Чачак
Чачак (Čačak) — Серби улсын Моравич аймгийн төв хот. Баруун Морав голын эрэгт оршдог.
2011 онд 73,331 оршин суугчтай байсан. Үндсэндээ серби үндэстэн (95%) оршин суудаг.
Лавлах бичиг
Ангилал:Сербийн хот
Метта Уорлд Пис
Метта Уорлд Пис (Metta World Peace, 1979 оны арваннэгдүгээр сарын 13-нд Нью-Йорк мужийн Куинс хотод төрсөн) буюу Рональд (Рон) Уильям Артест, бага (Ronald (Ron) William Artest, Jr.) — Америкийн сагсан бөмбөгчин бөгөөд Үндэсний Сагсан Бөмбөгийн Холбооны Нью Йорк Никс багийн хүчний довтлогч юм. 2004 оны НБА-гийн шилдэг хамгаалагч, Бүх оддын тоглолтын тоглогч болж, үе үе огцом хамгаалалт хийдгээрээ зартай Уорлд Пис Индиана Пэйсерс багийн бүрэлдэхүүнд байхдаа 2004 оны Детройт Пистонс багийн эсрэг тоглолтонд хамгаалалтын аргаасаа болж багууд, хөгжөөн дэмжигчдийн хооронд ноцтой үймээн дэгдээж байв.
Тэр 1999 онд драфтын №16-гаар Чикаго Буллз (1999—2002) багт хуваарилагдаж байжээ. Дараа нь Индиана Пэйсерс (2002—2006), Сакраменто Кингc (2006—2008), Хьюстон Рокетс (2008—2009), Лос Анжелес Лэйкерс (2009—2013) багуудад тоглож байгаад 2013 оны долоодугаар сарын 16-нд Нью Йорк Никс багтай хоёр жилийн гэрээ байгуулан элсчээ. Лэйкерс багт дөрвөн улирал тоглохдоо 2010 оны НБА-гийн аварга, Уолтер Кеннедигийн нэрэмжит шагналын эзэн болж байлаа.
Энзим
Энзим (Фермент) бол эсийн дотор химийн урвалыг хурдасгах үйл ажиллагааг явуулдаг уургийн молекул юм. Ферментүүд нь биед явагдах химийн урвалыг хурдасгадаг боловч тухайн үйл явцыг бүрэн дүүрэн хянадаггүй.
Амьд биед явагдах ихэнх биохимийн урвалд ферментүүд шаардлагатай байдаг. Ферментийн оролцоотой урвалууд бусад урвалаас хурдан явагддаг.
Урвалын эхэнд оролцож байгаа химийн бодисыг субстрат гэж нэрлэдэг. Энэ субстратууд нь химийн урвалын эцэст урвалын бүтээгдэхүүн болж хувирдаг. Өөрөөр хэлбэл фермент субстратуудтай ажиллаж тэдгээрийг бүтээгдэхүүнд хувиргадаг.
Ферментийн бүтэц
Химийн бүтцийн хувьд ферментүүд уураг учир олон амин хүчлээс тогтсон өндөр молекулт нэгдэл юм. Эдгээр амин хүчлүүд нь пептидийн холбоогоор хоорондоо урт гинжилсэн байдалтай холбогдож, улмаар энэ гинж нугарч мушгирч, нарийн нийлмэл бүтцийг үүсгэдэг.
Ферментүүдэд субстраттай холбогдох хэсэг байдаг. "сарвуу, ан, хонхорхой, гүдгэр зэргээр тухайн молекулд атгах, барих, тэлэх, нугалах зэргээр үйлчлэл үзүүлдэг". p37
Мянга мянган өөр ферментүүд байдаг. Ферментүүдийн нэр нь тэдгээрийг ямар фермент болохыг нь илтгэдэг. Ферментийн нэрс гол төлөв –ase төгсгөлтэй байх ба энэ тухайн нэрийн цаана фермент байгааг илэрхийлдэг. Жишээ нь, ATP synthase гэж нэртэй фермент байхад уг фермент ATP(гурван фосфорт аденазин)-ийг нийлэгжүүлдэг фермент гэж ойлгогдоно. Өөр нэг жишээ татахад ДНХ полимераза (DNA polymerase) гэдэг фермент нь ДНХ-ийн хуучин хэлхээг ашиглан шинэ хэлхээг нийлэгжүүлдэг.
Шүлсний амилаза фермент нь цардуулын том молекулыг задалж глюкоз ба мальтозын жижиг молекул болгодог байхад өөр нэг төрлийн Лифаза ферментүүд өөх тосны молекулыг жижиг молекулд хувиргадаг гэх мэт олон жишээ татаж болно. Протеазууд бол ферментийн нэгэн анги бөгөөд тэдгээр нь бусад фермент ба уургийг задалж амин хүчилд хувиргадаг.
Ферментүүд нь том химийн бодисыг жижиг химийн бодист хувиргаад зогсохгүй эсрэгээр жижиг химийн бодисоос том нийлмэл химийн бодис үүсгэх болон бусад химийн хувирлуудыг мөн гүйцэтгэдэг. Ферментүүдийн ангилал нь доор бичигдсэн үндсэн хэлбэрүүдэд хуваагддаг.
Биохимичид ферментийг зургийг загвар үзүүлэн хэрэглэн зурдаг. Ферментийн дотор олон мянган атом байх учир бүрэн дүрслэхэд хүндрэлтэй байдаг. Биохимичид ферментийг бүрэн нарийвчлан дүрслэхийн оронд туузан загварыг ашигладаг. Туузан загвар нь ферментэд байх атом бүрийг үзүүлэхгүйгээр ферментийн ерөнхий хэлбэрийг төлөөлөн харуулдаг.
Ихэнх ферментүүд тохирсон температур ба рН орчингүйгээр ажиллахгүй. Сүүгээр бойжигч амьтдын биеийн дулаан 37oC хэм байдаг тул ихэнх ферментийн ажиллах хэм болдог. Харин pH-ийн хувьд нилээд өргөн хүрээтэй. Жишээ нь, Пепсин нь pH 1.5 орчим байхад ажилладаг.
Тухайн нэг температурын босгоос хэтрүүлэн халаахад ферментийг дахиж сэргэхгүйгээр эвддэг. Хэрэв фермент протеазын нөлөөгөөр задарсан бол түүний бүрэлдэхүүн химийн бодисыг дахин хэрэглэж болдог.
Зарим химийн бодис ферментийн үйл ажиллагааг дэмжиж болдог. Эдгээрийг идэвхжүүлэгч (активатор) гэж нэрлэдэг. Ферментийн үйлчлэлийг удаашруулах болон зогсох үйлчилгээтэй бодисууд байдгийг саатуулагч (ингибитор) гэж нэрлэдэг. Ихэнх эм нь хүний биед байгаа ферментүүдийг хурдасгах болон удаашруулах үйлчилгээтэй химийн бодисууд байдаг.
Үйл ажиллагаа
Аливаа ферментэт урвалын ерөнхий тэгшитгэл нь:
Жишээ нь, Сахараза нь түүний субстрат болох сахарозоос 400 дахин том бөгөөд сахарозыг түүнийг бүрдүүлэгч моносахарууд болох глюкоз ба фруктоз болгон задалдаг. Сахараза сахарозыг нугалан глюкоз, фруктозын хоорондох химийн холбоог хүчлэн салгадаг. Үүн дээр усны молекул холбогдож хоёр хэсгийг бүрэн салгадаг. ферментүүд нь дараах үндсэн шинж чанаруудтай байдаг:
Ферментийн идэвхийг хянах
Ферментийн идэвхийг эсийн түвшинд хянадаг таван үндсэн арга зам байдаг.
Кофакторууд
Кофакторууд буюу коэзимүүд нь урвалыг явуулахад шаардлагатай туслагч молекулууд юм. тэдгээр нь уургийн бус органик ба органик бус молекулууд байдаг. Энэ төрлийн молекулууд нь заримдаа Mg2+, Cu2+, Mn2+, төмөр-хүхэр багцаар гэх мэт металлын ионыг төвдөө агуулдаг. Эдгээр металл электрон донорын үүрэгтэй учир олон урвалын хувьд маш чухал байдаг. Витамин гэх мэт олон төрлийн ферментийн жижиг туслагчууд ийм л үндсэн шалтгааны улмаас амьтдад хэрэгцээтэй байдаг.
Ангилал зүй
Биохимийн олон улсын холбоо (International Union of Biochemistry)-ны ферментийн комисс нээгдээд байгаа бүх ферментүүдийг зургаан бүлэгт хуваасан. Үүнд: Тухайн нэг фермент тэдгээрийн ангилал зүйгээс хамаарсан дөрвөн тоогоор нэрлэгддэг. p145
Накая Рики
Накая Рики (中矢力) нь Японы жүдочин.
2010 оны Азийн наадам
Дөрвөн жил тутам зохион явагддаг зуны спортын Азийн наадам (арай өмнөх үеийн хэлдгээр Азийн тоглолт)-ын 16-р удаагийнх нь 2010 онд тохиосон юм. 2010 оны 11 сарын 12-ноос 27-ны хооронд 16 өдөр Хятад улсын Гуанжоу хотод 45 улс орны 9704 тамирчин хуран цуглаж, 42 тамирын төрлийн (спортын) 476 багц медалийн төлөө ур чадвар, авхаалж самбаагаа сорин тэмцэлджээ.
Астон Вилла
Хөлбөмбөгийн Астон Вилла баг (Aston Villa Football Club) нь Английн Бирмингем их хотын Уиттон дүүргийн харъяат хөлбөмбөгийн баг бөгөөд Премьер лигт тоглодог. Астон Вилла нь 1874 онд байгуулагдсан гэдгээрээ Английн хөлбөмбөгийн ахмад багуудын тоонд орох агаад 1888 оноос явагдаж эхэлсэн Английн хөлбөмбөгийн лигийн анхдагдын нэг, 1992 онд статусаа өөрчилсөн Премьер лигийн мөн л анхдагчдын нэг юм.
Вилла лигийн тэргүүн дивиз, Английн хөлбөмбөгийн холбооны цомд тус бүр долоо түрүүлсэн. Аваргуудын лигийн тэмцээнд Английн түүхэн дөрвөн баг түрүүлсэн байдгийн нэг нь Вилла бөгөөд Европын цом нэртэй байх үед нь 1981-82 оны улирлын шигшээ тоглолтонд Бавари Мюнхен багийн 1-0 харьцаагаар хожиж цомын болж байв.
Бирмингем хотоос хөлбөмбөгийн олон сайн баг төрөн гарсан бөгөөд түүний дотроос Бирмингем Сити, Астон Вилла нарыг онцлох нь зүй. 1879 оноос энэ хоёр багийн ширүүхэн өрсөлдөөний түүх эхлэлтэй. Багийн өмсгөлийн тухайд улаан дарсны өнгийг илтгэх цамц нь тэнгэрийн хөх өнгийн ханцуйтай бөгөөд цагаан богино өмд, цэнхэр оймс.
Түүх
Хөлбөмбөгийн Астон Вилла баг нь 1874 оны гуравдугаар сард байгуулагдсан бөгөөд хамгийн анхны тоглолтоо Регби спортын багтай хийж байв. Эхний хагасыг регбийн дүрмээр, хоёрдугаар хагасыг хөлбөмбөгийн дүрмээр тоглохоор тохиролцон сонирхолтой гэмээр тоглолтыг хийсэн нь энэ байв. Цаашлаад 1880 онд Бирмингемийн Залуучуудын цомын тэмцээнд Виллагийн бүрэлдэхүүн Шотландын хөлбөмбөгчин Жорж Рамзигээр ахлуулан түрүүлж Мидленд хавьдаа шилдэг баг болж байв. 1887 онд АХХ-ны цомд анх удаагаа түрүүлсэн бөгөөд Арчи Хантер гэгч тоглогч багийг ахлан тоглосон нь Астон Виллагийн анхны ахлагч гэдгээрээ тэмдэглэгдэн үлджээ. Дараа жил нь Хөлбөмбөгийн лигийн анхдугаар тэмцээнд оролцож хоёрдугаар байр эзэлсэн түүхтэй. 1893-1900 оны хооронд Астон Вилла лигт тав, АХХ-ны цомд гурав түрүүлсэн нь багийн түүхэн дэх гайхамшиг байлаа.
1920 онд АХХ-ны цомд зургаа дахь түрүүгээ авсны дараахан Астон Вилла багийг дэлхийн хамгийн шилдэг хөлбөмбөгийн баг гэхэд хэн ч эргэлздэггүй болсон байна. 1935-36 оны улирлаар лигийн 42 тоглолтонд хаалгандаа 110 гоол алдаж 13 хожиж, 9 тэнцэж, 20 хожигдохдоо Арсенал багт 7-1(Тед Дрейк долоон гоол оруулсан) харьцаагаар бут ниргүүлсэн гэх мэт тун тааруу амжилт үзүүлэн хоёрдугаар дивиз рүү анх удаагаа унасан байна. Дэлхийн хоёрдугаар дайны он жилүүдэд бүхий л багуудын адил Вилла долоон улирлын турш амжилт нь зогссон юм. Астон Вилла АХХ-ны цомын аваргын буухиагаа Эрик Хутоны дасгалжуулалтын дор 37 жилийн дараа буюу 1956-57 оны улиралд алдарт Уэмблийн цэнгэлдэхэд 100 мянган үзэгчдийн өмнө Манчестер Юнайтедийг 2-1 харьцаагаар хожиж үргэлжлүүлжээ. 1958-59 оны улиралд лигт 11 хожил, 8 тэнцээ, 23 хожигдлын амжилт үзүүлэн хоёр дахь удаагаа доод лиг рүү унасан Виллаг Арсенал багийн тоглогч асан Жо МерсерАнглийн Эзэнт гүрний одонт 1960 онд хоёрдугаар дивизэд аваргалуулж дахин дэвшүүлж, 1961 онд Лигийн цомд анхны удаа түрүү авахуулсан нэгэн юм. Дасгалжуулагч Жо Мерсер 1964 онд эрүүл мэндийн шалтгаанаас Дик Тайлорт албаа шилжүүлжээ. Тэр Астон Виллаг гурван жил удирдсаны эхний хоёрт нь хүснэгтийн 16-д, сүүлийн жилээ 21-р байрт оруулан гурав дахь удаад нь доод лиг рүү унагасан хангалтгүй үзүүлэлттэй нэгэн байв. Түүний дараа Томми Каммингс, Шотланд мэргэжилтэн Томми Дохерти нар багийг доод лигт тун хангалтгүй үзүүлэлтээр богино хугацаанд дасгалжуулсан байдаг байна. 1969-70 оны улиралд Томми Дохертигийн удирдлаган дор Виллачууд анх удаагаа гуравдугаар дивиз рүү унах амжилтыг үзүүлсэн бөгөөд багийн тоглолтын хэв маяг дээрх гурван дасгалжуулагчдын үед бүрэн алдагдаж байсан гэхэд болно. Харин Астон Виллагийн дотор уур амьсгалыг тун сайн мэдэх Уэльс мэргэжилтэн Вик Кроу 1970 оноос багийг удирдах болсноор энэ байдал нааштайгаар эргэж эхэлсэн байна. 1971-72 оны улиралд Вилла гуравдугаар дивизийг 70 оноогоор тэргүүлэн хоёрдугаар дивиз рүү дэвшжээ. 1974 онд Англи мэргэжилтэн Рон Сондерс дасгалжуулагчаар томилогдож Астон Вилла дараа жил нь тэргүүн лигт дэвшин гарч ирсэн байна. 1977 оноос Европын тэмцээнүүдэд тогтмол оролцож эхэлсэн байна. Нэгдүгээр дивизийн долоо дахь түрүүгээ Вилла 1980-81 онд авсан бөгөөд дараа жил нь Европын цомд Тони Бартоны удирдлаган дор Исландын Валюр, Германы Динамо Берлин, Украйны Динамо Киев, Бельгийн Андерлехт, Германы Бавари Мюнхен багуудыг буулган авч түрүүлсэн түүхтэй. Европын Супер цомоо 1983 оны нэгдүгээр сард Испанийн Барселона багийг хоёр тоглолтын нийлбэр 3-1 харьцаагаар хожин хүртэж байв. 1980 оны эхэн үе ийнхүү амжилтаар дүүрэн байсан ч 1987 онд лигтээ 8 хожил, 12 тэнцээ, 22 хожигдолоор хамгийн сүүлд буюу 22-р байр эзлэн доод лиг рүү унасан юм. Хожмоо Английн шигшээ багийг удирдаж байсан Грэм ТэйлорАнглийн Эзэнт гүрний одонт 1987 онд Астон Виллагийн дасгалжуулагчаар томилогдсоноор эргэн тэргүүн лигтээ гарч ирэн улмаар 1989-90 оны хоёрдугаар байранд орсон байна.
Вилла 1992 онд Премьер лиг байгуулагдахад анхдагч гишүүдийн нэгээр сонгогдож, анхны тэмцээнд нь Манчестер Юнайтедийн ард хоёрдугаар байр эзлэж байв.
1968-1975 болон 1982-2006 онуудад багийн хөрөнгө санхүүг нь хариуцаж байсан бизнесмэн Дуг ЭлисАнглийн Эзэнт гүрний одонт 2006 оны зун Астон Вилла багийг 63 сая фунт стерлингийн үнэ хүргэн зарсанаар Америкийн тэрбумтан, "Үндэсний Хөлбөмбөгийн лиг"-ийн Кливленд Браунс багийн эзэн Рэнди Лернерийн мэдэлд шилжсэн юм. Мөн Ирланд мэргэжилтэн Мартин О'НилийгАнглийн Эзэнт гүрний одонт Шотландын Селтик багаас 2006 онд урьж авчран өнөөдрийг хүртэл ажиллуулж байгаа. Лернерийн эрин үеийн анхны цомын шигшээ тоглолт 2010 оны 2 сарын 28-нд Уэмблийн цэнгэлдэхэд болж өнгөрсөн юм. Манчестер Юнайтед багтай тоглосон уг тоглолтонд 2-1 харьцаагаар Вилла ялагдал хүлээсэн билээ.
Холбоос
Ангилал:Английн хөлбөмбөгийн баг Ангилал:Премьер лигийн баг Ангилал:Английн хөлбөмбөгийн цомын эзэн
1967 оны жүдогийн дэлхийн аварга шалгаруулах тэмцээн
1967 оны жүдогийн дэлхийн аварга шалгаруулах тэмцээн нь 5 дахь удаагийн жүдогийн дэлхийн аварга шалгаруулах тэмцээн юм. 1967 оны 8 сарын 9-нөөс 11-нд АНУ-ын Солт-Лэйк Сити хотноо зохиогджээ.
Медалийн хүснэгт
Ангилал:Жүдогийн дэлхийн аварга шалгаруулах тэмцээн
Брянск муж
Брянск муж (Бря́нская о́бласть) нь Оросын Холбооны Улсыг бүрдүүлэгч Холбооны субъектуудын нэг юм. Засаг захиргааны төв нь Брянск хот.
Цагийн бүс
Брянск муж нь Москвагийн цагийн бүс буюу UTC+3 бүст харьяалагдах бөгөөд зуны цагийн үедээ UTC+4 болно.
Засаг захиргааны нэгжүүд
Брянск муж нь 27 тойрог, 4 хотод хуваагдах бөгөөд тэдгээр нь цааш 12 хот, 24 суурин, 224 тосгонд хуваагдана.
Хүн ам
2008 онд тус мужийн төрөлт өмнөх оныхоос 7.8 хувиар нэмэгдсэн боловч нас баралт буураагүй байна.
Эшлэл
Ангилал:Оросын холбооны муж  !
Эмч
Эмч гэдэг нь тусгай мэргэжлийн сургууль болох анагаах ухааны дээд сургуульд 6-20 жил суралцсан, эмчлэх эрхтэй хүн, мөн тухайн мэргэжлийг хэлнэ.
Ангилал
Эмч нь:
Эмчийн үүрэг
Эмч нь тусгайлан тангараг өргөсөн байх ёстой байдаг ба хуулийн дор ард түмэндээ үйлчлэх ёстой.
Монгол улсын хүний их эмчийн тангараг :
ЭМЧ би
Эмчийн ёс зүй,төрийн хуулийг чандлан сахиж
Эрдэнэт хүний амь нас, эрүүл мэндийн төлөө
Эрдэм чадал, энэрэх сэтгэлээ харамгүй зориулахаа
Тангараглая
Гадны холбоос
Ангилал:Анагаахын мэргэжил
Бак Нэн аймаг
thumb|Вьетнам орон дахь Бак Нэн аймаг («тогтуун умард», вьетнамаар Tỉnh Bắc Ninh - дэн-бак-нэн, тинх-бак-нинх, оросоор провинция Бакнинь, хятадаар 北寧省 - бэй-нинг-шэнг, солонгосоор 닌빈 - пакнинь) — Вьетнам улсын аймаг (дэн). 822.7 км² газар нутагт нь 2011 онд 1,060,300 хүн амьдарч байсан. Дотроо 1 хот (тань), 1 балгас (ти), 6 сум (хюэнь)-нд хуваагддаг.
Цахим холбоос
Ангилал:Вьетнамын аймаг
Роке Санта Крус
Роке Луис Санта Крус Кантеро (Roque Luis Santa Cruz Cantero, 1981 оны наймдугаар сарын 16-нд) — Парагвайн хөлбөмбөгчин бөгөөд Малага болон Парагвайн шигшээд жигүүрийн довтлогчоор тоглодог.
Холбоос
Ангилал:1981 онд төрсөн Ангилал:Парагвайн хөлбөмбөгчин Ангилал:Парагвайн шигшээ багийн хөлбөмбөгчин Ангилал:Хөлбөмбөгийн довтлогч Ангилал:Олимпиа Асунсьон багийн тоглогч Ангилал:Байерн Мюнхен багийн тоглогч Ангилал:Блэкберн Роверс багийн тоглогч Ангилал:Манчестер Сити багийн тоглогч Ангилал:Премьер лигийн тоглогч Ангилал:Германы Бундеслигийн тоглогч Ангилал:2002 оны хөлбөмбөгийн ДАШТ-д оролцогч Ангилал:2006 оны хөлбөмбөгийн ДАШТ-д оролцогч Ангилал:2010 оны хөлбөмбөгийн ДАШТ-д оролцогч Ангилал:Парагвайчууд
Мүнэта Ясүюки
Мүнэта Ясүюки (棟田康幸, むねた やすゆき, 1981 оны 2 сарын 10-нд төрсөн) нь дэлхийн хошой аварга, Японы жүдочин юм. Коодоокан жүдогийн 5-р дантай.
Цахим холбоос
Ангилал:Японы жүдоч Ангилал:Жүдогийн дэлхийн аварга Ангилал:Жүдогийн азийн аварга Ангилал:Жүдогийн азийн наадмын аварга Ангилал:Жүдогийн универсиадын аварга Ангилал:Эхимэ аймгийн хүн Ангилал:Япончууд Ангилал:1981 онд төрсөн
Хаалган
Хаалган хот буюу Жанчхүү (张家口, Монгол бичиг: 20px) нь Монголын Нууц Товчоонд Чуулалт Хаалга (40px) нэрээр нэрлэгдсэн Түмэн Газрын Цагаан Хэрмийн үүдэн хот бөгөөд Бээжингийн баруун хойно байрлана. Бүгд Найрамдах Хятад Ард Улсын Хэбэй мужид харьяалагдах бөгөөд аймгийн зэрэглэл бүхий хот юм.
Хуучин Монгол үндэстний олноор суудаг хот байсан ба Манжийн хаан тэнд оршин суугч Цахар Монголчуудыг баруун хязгаар Шинжаан уруу нүүлгэн Цахар Найман хошууг байгуулах зэргээр Монгол хүн амыг цөөлөх бодлого явуулж байжээ. Гэсэн хэдий ч Хаалган хот нь 19-р зууны эхэн хүртэл Монголчууд олноор суудаг хот байсан байна. Хиагт-Хүрээ-Хаалган өртөө нь алдартай байжээ.
Нэрийн гарал
Барууны буюу орос, герман хэлэнд Калган („Kalgan“) хэмээн хэрэглэдэг үг нь дундад зууны сүүлээр монгол хэлний „хаалга“ буюу „нэвтрэх хаалга“ гэсэн үгнээс гаралтай. БНХАУ-д Жанжиакоу (Жанчхүү) буюу "Жан овогтын (Байлдаант айлын) хаалга" гэж албан ёсоор нэрийднэ.
Цахим холбоос
Ангилал:Хэбэйн суурин Ангилал:Хятадын дүүрэггүй хот Ангилал:Хятадын урьдын нийслэл Ангилал:Саятан хот
Сүхбаатарын Батболд
Сүхбаатарын Батболд (1963 оны 6 сарын 24 - ) нь Монголын улс төрч, бизнесмэн, Монгол улсын 26 дахь Ерөнхий сайд юм.
Намтар
Тэрээр 1963 онд Чойбалсан хотод төржээ. 1980 онд Улаанбаатар хотын 10 жилийн 14 дүгээр дунд сургууль, 1986 онд Москвагийн Олон улсын харилцааны дээд сургуулийг төгсөөд 1988 он хүртэл Эдийн засгийн гадаад харилцааны хангамжийн яаманд мэргэжилтнээр ажиллаж байгаад тус яамны "Монгол импекс" нэгдэлд экспорт фирмийн дарга болов.
Монгол улс ардчилалд шилжсэний дараа 1991 онд Лондоны Бизнесийн их сургууль дүүргээд 1992 онд хувийн хэвшлийн салбарт шилжиж, "Алтай трейдинг" ХХК-ийг байгуулж, ерөнхий захирлаар ажиллаж байгаад 2000 онд улс төрд оржээ.
2000 - 2004 онд Гадаад хэргийн яамны дэд сайдаар ажиллаж байх хугацаандаа 2002 онд Москвагийн Дипломатын академийг төгсчээ.
2004 оны УИХ-ын сонгуульд Улаанбаатар хотын Сүхбаатар дүүрэгт МАХН-аас нэр дэвшин өрсөлдөж ялалт байгуулснаар УИХ-ын гишүүн болжээ. 2004 - 2006 онд Цахиагийн Элбэгдоржийн тэргүүлсэн, Эвслийн засгийн газарт Засгийн газрын гишүүн, Үйлдвэр, худалдааны сайдаар ажиллаж байсан.
Тэрээр 2008 оны сонгуульд мөн Сүхбаатар дүүргийн 23-р тойргоос улиран сонгогдсон. УИХ-ын 2008 оны 9 сарын 19-ний өдрийн нэгдсэн чуулганы хуралдаанаар Санжаагийн Баярын тэргүүлсэн Засгийн газрын гишүүн, Гадаад харилцааны сайдаар томилогдон ажиллаж байв.
Ангилал:Монгол Улсын Ерөнхий Сайд Ангилал:Монголын гадаад хэргийн сайд Ангилал:Монголын худалдаа хөгжлийн сайд Ангилал:Монгол Улсын Их Хурлын гишүүн Ангилал:Монгол Ардын Намын дарга Ангилал:Москвагийн Олон Улсын Харилцааны Улсын Хүрээлэнгийн хүндэт доктор Ангилал:Монголчууд Ангилал:1964 онд төрсөн
Том Кэрролл
Томас Жеймс Кэрролл (Thomas James Carroll; 1992 оны тавдугаар сарын 28, Уотфорд) — Английн хөлбөмбөгчин, «Тоттенхэм Хотспураас» Уэльсийн «Суонси Ситид» зээлэгдсэн хагас хамгаалагч.
Гадны холбоос
Ангилал:Английн хөлбөмбөгчин Ангилал:Хөлбөмбөгийн хагас хамгаалагч Ангилал:Тоттенхэм Хотспур багийн тоглогч Ангилал:Лейтон Ориент багийн тоглогч Ангилал:Дерби Каунти багийн тоглогч Ангилал:Куинз Парк Рейнжерс багийн тоглогч Ангилал:Суонси Сити багийн тоглогч Ангилал:Англичууд Ангилал:1992 онд төрсөн
Маркос Рохо
Фаустино Маркос Альберто Рохо (Faustino Marcos Alberto Rojo, 1990 оны гуравдугаар сарын 20-нд Ла Плата хотод төрсөн) — Аргентины хөлбөмбөгчин бөгөөд Спортинг болон Аргентины шигшээд тоглодог.
Холбоос
Ангилал:Аргентины шигшээ багийн хөлбөмбөгчин Ангилал:Хөлбөмбөгийн хамгаалагч Ангилал:Спортинг Лиссабон багийн тоглогч Ангилал:Спартак Москва багийн тоглогч Ангилал:Эстудиантес багийн тоглогч Ангилал:2011 оны Америкийн цомд оролцогч Ангилал:2014 оны хөлбөмбөгийн ДАШТ-д оролцогч Ангилал:Аргентины хөлбөмбөгийн улсын аварга Ангилал:Аргентинчууд Ангилал:1990 онд төрсөн
Кейлор Навас
Кейлор Антонио Навас Гамбоа (Keylor Antonio Navas Gamboa, 1986 оны арванхоёрдугаар сарын 15-нд Перес Селедон хотод төрсөн) — Коста-Рикийн хөлбөмбөгчин бөгөөд Леванте болон Коста-Рикийн шигшээд тоглодог.
Замнал
Саприсса Коста-Рикийн лигт 2005 оны арваннэгдүгээр сарын 6-нд гараалсан Навасыг 2009-2010 онд нэгдүгээр хаалгачаар тохоон улсад зургаа аваргалжээ.
Навас Альбасетед 2010 оны долоодугаар сард элссэнээр Луис Конехогоос 20 жилийн хойно испанид ирсэн коста-рика тоглогч болов. 42 тоглолтонд оролцоод тэргүүн лигийн Леванте жилээр зээлэгдэн 2012 онд жинхэлсэн байна.
Шигшээ
Коста-Рикийн шигшээ түүнийг 2003 оны залуучуудын ДАШТ-д оролцсон Навасыг 2006 оны Австри болон Швейцаритай нөхөрсөг тоглоход дуудсан ч 2008 онд гараалуулжээ.
Коста-Рика 2009 оны Алтан цомын (КОНКАКАФ) хагас шигшээ болон 2014 оны ДАШТ-ий шөвгийн наймд шалгарахад Навас хаалган дээр үнэхээр гялалзсан. Дэлгэрүүлбэл, 2014 оны зургаадугаар сарын 14-нд ДАШТ-ий хэсэгт Уругвайгаас (1:3) бусдад гоолдуулаагүй тэрээр зургаадугаар сарын 29-нд шөвгийн 16-д Грекийг (1:1) ялахад, долоодугаар сарын 6-нд шөвгийн 8-д Нидерландад (0:0) ялагдахад сайшаагдсан.
Холбоос
Ангилал:Коста Рикагийн шигшээ багийн хөлбөмбөгчин Ангилал:Хөлбөмбөгийн хаалгач Ангилал:Леванте багийн тоглогч Ангилал:Альбасете багийн тоглогч Ангилал:Саприсса багийн тоглогч Ангилал:Ла Лигийн тоглогч Ангилал:2014 оны хөлбөмбөгийн ДАШТ-д оролцогч Ангилал:Коста Рикагийн хөлбөмбөгийн ДАШТ-д оролцогч Ангилал:Испанийн хөлбөмбөгийн улсын аварга Ангилал:УЕФА Аваргуудын Лигийн аварга Ангилал:Испанийн хүн Ангилал:Коста-Рикачууд Ангилал:1986 онд төрсөн
Жангар
Жангар судлал
1924 оноос Оросын Б.Я.Владимирцов тэргүүтэй эрдэмтэд Монголын ардын аман зохиолын нэгэн төрөл болох туулиудыг судалж, бичиж тэмдэглэх судалгааны ажлыг эхлүүлсэн бөгөөд Монголчуудын олон овог ястны дунд Жангарын тууль түгээмэл тархахдаа аль нэг бүлэг нь олон хувилбараар тархсаныг олж илрүүлжээ. Шинжлэх Ухааны Академи Монгол нутгаас олдсон Жангар туулийн олон бүлгийн аман хувилбарыг цуглуулж хоёр удаа эмхтгэн гаргасан бөгөөд 1963 онд эрдэмтэн багш Т.Дүгэрсүрэн Жангар туулийн 13 бүлгийг Халимаг хэлнээс орчуулан. хүртээл болгосныг 2000 онд түүний үр хүүхдүүд нь 26 бүлэг болгон хэвлүүлсэн байдаг. Жангарын бүлгүүдийг бүрэн олж цуглуулах, сонгомол эх бүтээх эхийг тавьсан хүн бол эрдэмтэн зохиолч Ц.Дамдинсүрэн юм. Монгол судлалын нэрт эрдэмтэн Б.Ринчен өөрийн шавь Т.Галсанд Жангар туулийг эмхтгэн Монгол Жангарын сонгомол эхийг бэлтгэх даалгавар өгснийг удам дамжсан туульч өөлд Тангадын хүү биелүүлж, 2006 онд Монгол Жангар хөлгөн их судрын хоёр ботийг Монгол түмэндээ өргөн барьсан. Жангар бол улс төр, шашин, Монголын ахуй амьдрал, түүх зэрэг бүхий л шинжлэх ухааныг өөртөө багтаасан яруу найраг хэлбэрээр бичигдсэн өв соёлын агуу бүтээл мөн.
Цахим холбоос
Ангилал:Утга зохиолын бүтээл Ангилал:Монгол хэлээрх утга зохиол Ангилал:Монголын утга зохиол Ангилал:15-р зууны утга зохиол Ангилал:Туульс
Манмохан Синг
Манмохан Синг (1932 онд төрсөн) − 2004-2014 онд алба хашсан Энэтхэг улсын 13-р ерөнхий сайд, улс төрч. Синг эдийн засагч мэргэжилтэй бөгөөд урьд нь сангийн сайд, төв банкны ерөнхийлөгч, улсын төлөвлөгөөний хорооны дарга байв.
Бага залуу нас
Манмохан Синг 1932 оны 9 сарын 26-нд Британийн Энэтхэгийн Панжаб мужийн Гах сууринд төрсөн. Сик шашинтай. Багадаа эхээс өнчирч, эцгийн талын эмэг эх дээр хүмүүжсэн. 1947 оны хуваагдлаар гэр бүл нь Энэтхэгийн талд шилжин суусан. Панжаб их сургуульд эдийн засгийн чиглэлээр суралцаж бакалавр, магистрийн зэрэг 1954 онд авав. 1957 онд Британийн Кембрижийн их сургуульд суралцан 1957 онд төгсжээ. 1960 онд Оксфордын их сургуульд суралцсан.
Түрүү үе
Синг 1966-1969 онд НҮБ-д ажилласан. Лалит Нараян Мишра төмөр замын сайд байхдаа Сингийг яамандаа зөвлөхөөр ажиллуулсан. Манмохан Синг 1972-1976 онд Энэтхэгийн засгийн газрын эдийн засгийн зөвлөх, 1982-1985 онд Төв банкны ерөнхийлөгч, 1985-1987 онд Төлөвлөгөөний хорооны дарга зэрэг албан тушаалыг хашив.
1991 онд Энэтхэгийн эдийн засаг хямралд ороход шинээр сонгогдсон ерөнхий сайд Нарасима Рао Сингийг Сангийн сайдаар томилон ажиллуулав. Сайдаар ажилласан таван жилд Энэтхэгийн эдийн засгийг чөлөөлөх бүтцийн шинэтгэл явуулсанд амжилттай байж хярмралаас гарсан ба 1996 оны сонгуулиар Энэтхэгийн үндэсний хурал (ЭҮХ) нам нь олонхийн санал авч чадаагүй ч Манмохан Синг эдийн засагч алдартай байж Энэтхэг улсын хурлын дээд танхимд сөрөг хүчний тэргүүн болжээ.
Ерөнхий сайд
2004 онд ЭҮХ намын орйлсон Дэвшилтэт нэгдсэн холбоо (ДНХ) төрийн эрхэнд гарч эвслийн тэргүүн Соня Ганди Манмохан Сингийг ерөнхий сайдад дэвшүүлэн сонгуулжээ. Синг ерөнхий сайд байсан эхний таван жилд Хөдөөгийн эрүүл мэнд, Нэгдсэн удирдлага, Хөдөөгийн ажил эрхлэх баталгаа зэрэг, Мэдээллийн эрх зэрэг хөтөлбөрийг хэрэгжүүлэв. 2008 онд Америктай байгуулсан цөмийн зэвсгийн гэрээнээс болж засгийн газар нь золтой л огцроогүй өнгөрөв. Мөн онд алан хядах халдлага Мумбайд гарч, маоист бослого тэмцэл дэгджээ.
2009 оны сонгуульд ДНХ дахин олонхийн санал авч Синг ерөнхий сайдаар улиран сонгогдлоо. Энэ таван жил Синг Британийн хамтын нөхөрлөлийн наадмын зохион байгуулалтын хээл хахуулийн хэргийг шийдвэрлэжээ. 2014 онд ерөнхий сайдын албанаас буусан ч Энэтхэгийн хурлын дээд танхимын гишүүнээр 1991 оноос хойш ажиллаж байна.
Бүүтинг
Үйлдлийн систем нь боловсруулагдсаны дараа техник хангамжийг ашиглахад боломжтой байхаар хийгдэх хэрэгтэй. Гэвч техник хангамж нь хэрхэн кернелийг хаана байгааг мэдэх эсвэл хэрхэн кернелийг ачаалах вэ? Кернелийг ачаалан компьютерыг асаах үйл явцыг системийн бүүтинг (booting) гэж ойлгож болно. Ихэнх компьютерийн системд кернел дэх бүүтстрап (bootstrap) програм эсвэл бүүтсртап (bootstrap) ачаалагч гэж ойлгогдох кодын жижиг хэсэг нь санах ой руу ачаалагдана. Персональ компьютер мэтийн зарим компьютерын системүүд нь илүү комплекс бүүт програм дискээс дуудах энгийн бүүтстрап ачаалагч болон кернелийг ачаалах гэсэн хоёр алхамт процессыг ашигладаг.
CPU(Төв процессор) хүсэлт хүлээн авах үед энэ нь асна эсвэл командын регистер нь урьдаас тогтоогдсон санах ойн байрлал руу ачаалагдаж дахин бүүтлэгдэнэ, хэрэгжилт эндээс эхлэнэ. Энэхүү байрлалд анхны бүүтстрап програм байрлана. Энэ програм нь ROM-д байрладаг учир нь RAM нь систем асах үед тодорхойгүй төлөвт байдаг. ROM илүү тохиромжтой байдаг учир нь таниулах шаардлагагүй ба компьютерийн вируст өртдөггүй.
Гар утас, PDA (personal digital assistant) болон тоглоомын консол гэх мэт зарим системүүд бүхэлдээ ROM дээр хадгалагддаг. Үйлдлийн системийг ROM дээр хадгалах нь жижиг үйлдлийн систем болон энгийн техник хангамжуудад тохиромжтой байдаг. Энэ аргыг хэрэглэхэд ROM-н чипийг солиход шаардагдах бүүтстрап кодыг солиход асуудал гардаг. Зарим системүүд EPROM ашиглан энэ асуудлыг шийддэг. Бүх ROM-н хэлбэрүүдийг тэдгээрийн тодорхойломжууд техник хангамж болон програм хангамжийн хооронд багтдаг тул өөрөөр (фирмвэйр)firmware гэдэг. Фирмвэйрийн асуудал нь ерөнхийдөө гүйцэтгэх код нь RAM дээрх гүйцэтгэх кодоос удаан байдаг. Зарим системүүд фирмвэйр дээрээ үйлдлийн системээ хадгалж хурдан ажиллуулахын тулд RAM руугаа хуулдаг.
Ангилал:Үйлдлийн системийн бүрэлдэхүүн
Мацүмото Каори
Мацүмото Каори (японоор 松本薫 - [matsumoto kaori], оросоор Каори Мацумото, англи латин үсгээр хэвшсэн нь Kaori Matsumoto) — олимпын аварга, -ий алт , хүрэл медальт, Азийн наадам (2010), Ази тивийн (2008) аварга, 1987 оны 9 сарын 11-нд улсынхаа Ишикава аймгийн Каназава хотод төрсөн Япон улсын 57 кг жингийн эмэгтэй жүдоч.
Эх сурвалж
Ангилал:Японы жүдоч Ангилал:Японы олимпын аварга Ангилал:Жүдогийн олимпын аварга Ангилал:Жүдогийн дэлхийн аварга Ангилал:Жүдогийн азийн наадмын аварга Ангилал:Жүдогийн азийн аварга Ангилал:2012 оны зуны олимпод оролцогч Ангилал:2016 оны зуны олимпод оролцогч Ангилал:Японы олимпын оролцогч Ангилал:Каназавагийн хүн Ангилал:Япончууд Ангилал:1987 онд төрсөн
Пабло Прижиони
Пабло Прижиони (Pablo Prigioni, 1977 оны тавдугаар сарын 17-нд Кордоба хотод төрсөн) — Итали Аргентины сагсан бөмбөгчин бөгөөд Үндэсний Сагсан Бөмбөгийн Холбооны Нью Йорк Никс багийн холбон тоглогч юм. Аргентины Рамалло (1995–1996), Белграно Сан Николас (1996–1998), Обрас Сантариас (1998—1999), Испанийн Фуэнлабрада (1999—2001), Лучентум Аликанте (2001—2003), Саски Баскониа (2003—2009), Реал Мадрид (2009—2011), Каха Лабораль Баскониа (2011—2012) багуудад тоглож байгаад 2012 оны долоодугаар сарын 24-нд Нью Йорк Никс багт иржээ. Аргентины шигшээ багийн бүрэлдэхүүнд 2007 оноос хойш тоглохдоо 2008 (хүрэл), 2012 (IV) оны олимп, 2006 (IV), 2010 (V), 2007 (мөнгө), 2009 (хүрэл), 2011 (алт) оны Америк тивийн АШТ-үүдэд оролцож байв.